Kurdi-Türgi konflikt

Vaata ka: Kurdide ülestõusude ajajoon

Kurdi-Türgi konflikt on konflikt, mille käigus on kurdi rahvuslased aeg-ajalt üles tõusnud Türgi vastu. Konflikt algas Türgi vabadussõja ning Osmanite Riigi muutumisega Türgi Vabariigiks. Konflikt on tänapäeval peamiselt Kurdistani Töölispartei (PKK) ja Türgi vahel.

Osmanite Riigi sõjaväearhiivide järgi on kurdide mässud Anatoolias toimunud enam kui kahe sajandi jooksul. Translated from Turkish by Nuran İnanç. Suuremad kurdide ülestõusud raputasid Osmanite Riiki selle viimastel aastakümnetel, konflikti kaasaegne faas algas 1922. aastal, kui paralleelselt Türgi riigiga tekkis organiseeritud kurdi rahvuslus. 1925. aastal suruti maha Sheikh Saidi mäss ning Sheikh Said koos 36 kaasteelisega hukati. Järgmised suuremad ülestõusud olid Ararati mäss 1930. aastal ja Dersimi mäss 1937. aastal. Dersimile lähim diplomaatiline esindus ehk Suurbritannia konsul Trabzonis kajastas sealseid sündmusi ning kirjeldas neid brutaalsete ja valimatute vägivallategudena, mida saab võrrelda armeenlaste genotsiidiga. Konsul kirjeldas, kuidas tapeti tuhandeid kurde, sealhulgas naisi ja lapsi, ning kuidas kurdi lapsi visati Eufrati jõkke. Vähem vaenulikes piirkondades elanud kurdidelt konfiskeeriti nende vara ning nad küüditati Kesk-Türgi vilajettidesse. Ta kirjutas, et võimude sõnul lahendas see "kurdi küsimuse".

Kurdid süüdistavad Türgi valitsust kurdi identiteedi mahasurumises, näide sellest on kurdi keele keelustamine. Mustafa Kemal Atatürk uskus, et riigi ühtsus ja stabiilsus peitub ühtses poliitilises kuuluvuses ning et kultuurilised ja rahvuslikud küsimused on eraasjad. Siiski ei loobunud paljud kurdid enda kultuurist ja keelest. 1980.–1990. aastatel toimusid suuremad kokkupõrked Türgi sõjaväe ja Kurdistani Töölispartei vahel, milles hukkus üle 35 000 inimese.

Vaata ka
 Kurdistani Töölispartei vastuhaku ajajoon (1978–2015)
 Loend Türgi operatsioonidest Põhja-Iraagis
 Iraagi Kurdistani-PKK konflikt
 RAF Iraq Command
 Kaasaegsete Lähis-Ida konfliktide loend

Viited

Allikad



  (also London: Zed Books, 1992)



Kategooria:Sõjad
Kategooria:Türgi sõjandus
Kategooria:Kurdistan